Lietuvos jūrų muziejaus delfinariumas

miniatiūra|Lauko amfiteatras
Lietuvos jūrų muziejaus delfinariumas – Lietuvos jūrų muziejui priklausantis delfinariumas, esantis Klaipėdoje, Kopgalyje. Jame yra 1000 vietų salė. 1800 m³ talpos baseinas skirtas delfinų ir jūrų liūtų pasirodymams.

 Istorija 
Projekto autorius buvo architektas Petras Lapė (1924–2012). Pradžioje jis kreipėsi į JAV gyvenusį brolį dėl literatūros apie akvariumų įrenginius. Iš gauto bukleto inžinierius susidarė vaizdą, kaip akvariumas įrengtas Bostone. Nutarta vandenį siurbti iš Baltijos jūros, kad jis pratekėdamas pro natūralius gamtos (t. y. smėlio) filtrus, patektų į rezervuarą, kuriame būtų reguliuojamas vandens druskingumas, vanduo gėlinamas bei skaidrinamas.Kaip gimė delfinariumas. ve.lt Nuoroda tikrinta 2020-07-19.

1993 metais į Delfinariumą buvo atgabenti pirmieji delfinai.

1994 m. balandžio 30 d. atidarytame Delfinariume vyksta delfinų (Juodosios jūros afalinų) ir Kalifornijos jūrų liūtų pasirodymai.

Nuo 2003 m. buvo vykdomi delfinų terapijos seansai vaikams, sergantiems autizmu, Dauno sindromu, cerebriniu paralyžiumi.Lietuvos muziejai: Lietuvos jūrų muziejus. www.muziejai.lt. Nuoroda tikrinta 2020-07-19.

2009 m. parengtas techninis projektas delfinariumo rekonstravimui ir išplėtimui, įkuriant delfinų terapijos centrą. Architektūriniame konkurse nugalėjo uostamiesčio architektai, įveikę kolegas iš sostinės. Iš keturių dalyvių geriausiu buvo pripažintas Klaipėdos architektų Snieguolės ir Algirdo Stripinių darbas „Vanduo“. Preliminari viso objekto kaina – 13,5 mln. eur. Delfinariumo rekonstravimas buvo įtrauktas į Jūros teikiamų pramogų, poilsio, sveikatingumo paslaugų ir pažinimo parko Kopgalyje projektą.Delfinariumas bus kitoks. ve.lt Nuoroda tikrinta 2020-07-19.

Nuo 2010 m. spalio mėn. Delfinariumas buvo uždarytas rekonstrukcijai.

2013 m. gruodžio mėn. vėl atidarytas. Delfinariumas . www.muziejus.lt. Nuoroda tikrinta 2012-04-02.

 Galerija 

 Šaltiniai 

 Nuorodos 

 Apie delfinariumą  (Lietuvos jūrų muziejus)

Kategorija:Delfinariumai
Kategorija:Klaipėdos pastatai